CELEX: 52003PC0763
Language: fi
Date: 2003-12-10
Title: Ehdotus Euroopan parlamentin ja neuvoston päätös yhteisön osallistumisesta Euroopan audiovisuaalisen observatorion toimintaan tehdyn neuvoston päätöksen 1999/784/EY muuttamisesta

Avis juridique important

|

52003PC0763

Ehdotus Euroopan parlamentin ja neuvoston päätös yhteisön osallistumisesta Euroopan audiovisuaalisen observatorion toimintaan tehdyn neuvoston päätöksen 1999/784/EY muuttamisesta  /* KOM/2003/0763 lopull. - COD 2003/0293 */  

Ehdotus EUROOPAN PARLAMENTIN JA NEUVOSTON PÄÄTÖS yhteisön osallistumisesta Euroopan audiovisuaalisen observatorion toimintaan tehdyn neuvoston päätöksen 1999/784/EY muuttamisesta(komission esittämä)PERUSTELUTTehdessään päätöksen 1999/784/EY [1] neuvosto hyväksyi ehdotuksen yhteisön osallistumisesta Euroopan audiovisuaalisen observatorion toimintaan 31. joulukuuta 2004 päättyväksi kaudeksi.[1]   EYVL L 307, 2.12.1999, s. 61.Euroopan audiovisuaalisen observatorion perustana on Euroopan neuvoston hyväksymä laajennettu osittainen sopimus. Tällä hetkellä observatorion toimintaan osallistuu 35 valtiota, joiden joukkoon kuuluvat kaikki nykyiset ja tulevat jäsenvaltiot.Observatorio perustettiin Strasbourgiin vuonna 1992 [2]. Observatorion toimintasäännössä todetaan, että observatorion tarkoituksena on kehittää audiovisuaaliselle teollisuudelle suunnattua tiedottamista sekä selkiyttää markkinoista vallitsevaa kuvaa ja lisätä avoimuutta ja että tässä yhteydessä observatorion on kiinnitettävä erityistä huomiota tietojen luotettavuuteen, yhteensopivuuteen ja vertailukelpoisuuteen.[2]   Euroopan neuvoston ministerikomitean 15.12.1992 antama päätöslauselma (92)70. Ministerikomitea vahvisti 20.3.1997 antamallaan päätöslauselmalla (97)4 observatorion toiminnan jatkumisen toistaiseksi.Vuonna 1999 tehty päätös muodosti EY:n perustamissopimuksen 157 artiklan 3 kohdan mukaisen oikeusperustan komission ja observatorion väliselle yhteistyölle, joka alkoi observatorion aloitettua toimintansa. Komissio edustaa yhteisöä sen suhteissa observatorioon [3].[3]   Neuvoston päätöksen 1999/784/EY 2 artikla.Komissio katsoo, että tiedon levittämiseen ja markkinoiden avoimuuteen tähtäävät poliittiset tavoitteet ovat ratkaisevan tärkeitä audiovisuaalialan kehittämisen kannalta, sillä ne auttavat toimijoita tekemään investointipäätöksiä ja lainsäätäjiä määrittämään kokonaiskuvan kannalta parhaat mahdolliset toimintaedellytykset.Observatorion toiminta markkinatilastojen ja rahoitusta ja lainsäädäntöä koskevan tiedottamisen alalla edistää tehokkaasti näiden tavoitteiden saavuttamista, ja tämän vuoksi on yhteisön edun mukaista tukea observatorion rakennetta ja kahdenvälistä yhteistyötä sekä vakiinnuttaa tämä toiminta.Observatorion panos edellä mainittujen tavoitteiden saavuttamiseen paranee parhaillaan kehitettävänä olevan uuden strategian soveltamisen myötä. Komissio osallistuu strategian kehittämiseen. Observatorion vastuussa olevat tahot hyväksyvät ajan tasalle saatetun tehtävänkuvauksen ja asiaan kuuluvat rahoituspuitteet vuoden 2005 lopussa. Soveltaminen alkaa asteittain aikaisintaan vuonna 2006.Kun otetaan huomioon välikertomuksessa [4] todetut myönteiset kokemukset aiemmin kehitetystä yhteistyöstä, komission mielestä olisi asianmukaista jatkaa yhteisön osallistumista observatorion toimintaan kahden vuoden ajan. Tämä lyhyt jatkoaika kattaa ratkaisevan tärkeän jakson, jonka aikana määritellään observatorion tulevat toimintamallit. Se voidaan sisällyttää yhteisön nykyisiin rahoitusnäkymiin rajoittamatta tulevia päätöksiä, jotka tehdään vuonna 2006, jolloin käytössä on kaikki tiedot observatorion uudesta tehtävänkuvauksesta ja uusista rahoituspuitteista.[4]   Komission kertomus neuvostolle, Euroopan parlamentille ja talous- ja sosiaalikomitealle yhteisön osallistumisesta Euroopan audiovisuaalisen observatorion toimintaan 22 päivänä marraskuuta 1999 tehdyn neuvoston päätöksen 1999/784/EY täytäntöönpanosta, KOM(2002) 619 lopullinen.Siksi Euroopan komissio ehdottaa, että- yhteisön osallistumista observatorion toimintaan jatketaan kahden vuoden ajan 31.12.2006 saakka- vuotuiseksi talousarvioksi vahvistetaan vuoden 2004 tasoa vastaava määrä eli 235 000 euroa.Tässä tarkoituksessa komissio esittää liitteenä olevan ehdotuksen Euroopan parlamentin ja neuvoston päätökseksi.2003/0293 (COD)Ehdotus EUROOPAN PARLAMENTIN JA NEUVOSTON PÄÄTÖS yhteisön osallistumisesta Euroopan audiovisuaalisen observatorion toimintaan tehdyn neuvoston päätöksen 1999/784/EY muuttamisestaEUROOPAN PARLAMENTTI JA EUROOPAN UNIONIN NEUVOSTO, jotkaottavat huomioon Euroopan unionin perustamissopimuksen ja erityisesti sen 157 artiklan 3 kohdan,ottavat huomioon komission ehdotuksen [5],[5]  EUVL C [...], [...], s. [...].ottavat huomioon Euroopan talous- ja sosiaalikomitean lausunnon [6],[6]  EUVL C [...], [...], s. [...].ottavat huomioon alueiden komitean lausunnon [7],[7]  EUVL C [...], [...], s. [...].noudattavat perustamissopimuksen 251 artiklassa määrättyä menettelyä [8],[8]  EYVL C [...], [...], s. [...].sekä katsovat seuraavaa:1) Neuvosto päätti päätöksellä 1999/784/EY [9], että Euroopan yhteisöstä tulee Euroopan audiovisuaalisen observatorion (jäljempänä 'observatorio') jäsen, jotta se voi tukea observatorion toimintaa. Observatorio parantaa osaltaan yhteisön audiovisuaalialan kilpailukykyä kehittämällä alan yrityksille ja erityisesti pienille ja keskisuurille yrityksille suunnattua tiedottamista ja auttamalla niitä saamaan selkeämmän kuvan alan markkinoista.[9]  EYVL L 307, 2.12.1999, s. 61.2) Yhteisön osallistuminen observatorion toimintaan on osoittautunut tehokkaaksi tavaksi tukea observatorion toimintaa.3) On asianmukaista jatkaa tätä osallistumista sen kauden ajan, jonka observatorio tarvitsee hyväksyäkseen linjaukset tulevaa toimintaansa varten vuodesta 2006 eteenpäin.4) Päätöstä 1999/748/EY olisi tämän vuoksi muutettava vastaavasti,OVAT PÄÄTTÄNEET SEURAAVAA:Ainoa artiklaMuutetaan päätös 1999/784/EY seuraavasti:Korvataan 5 artikla seuraavasti:"5 artiklaTätä päätöstä sovelletaan sen tekemistä seuraavan seitsemännen vuoden viimeisen kuun viimeiseen päivään saakka."Tehty Brysselissä [.. päivänä ..kuuta ....]Euroopan parlamentin puolesta Neuvoston puolestaPuhemies PuheenjohtajaSÄÄDÖKSEEN LIITTYVÄ RAHOITUSSELVITYSPolitiikan ala(t): Koulutus ja kulttuuriToiminnan ala(t): Audiovisuaalipolitiikka ja urheiluToiminnan nimi: Yhteisön osallistuminen Euroopan audiovisuaalisen observatorion toimintaan1. BUDJETTIKOHDATB3 2017 - Muut toimet audiovisuaalialallaABB "15 05 01 03"2. NUMEROTIEDOT2.1 Toimenpiteen kokonaismäärärahat (B osa): 0,470 miljoonaa euroa maksusitoumusmäärärahoina2.2 Toimenpiteen soveltamisaika:1.1.2005-31.12.20062.3 Monivuotinen kokonaismenoarvio:a) Maksusitoumusmäärärahojen/maksumäärärahojen aikataulu (rahoitustuki) (vrt. kohta 6.1.1)miljoonaa euroa (kolmen desimaalin tarkkuudella)&gt;TAULUKON PAIKKA&gt;b) Tekninen ja hallinnollinen apu ja tukimenot&gt;TAULUKON PAIKKA&gt;&gt;TAULUKON PAIKKA&gt;c) Henkilöstö- ja muiden hallintomenojen kokonaisvaikutus rahoitukseen (vrt. kohdat 7.2 ja 7.3)&gt;TAULUKON PAIKKA&gt;&gt;TAULUKON PAIKKA&gt;2.4 Yhteensopivuus ohjelmasuunnitelman ja rahoitusnäkymien kanssaX Ehdotus on tehdyn ohjelmasuunnitelman mukainen.Ehdotus edellyttää rahoitusnäkymien kyseisen otsakkeen ohjelmasuunnitelman muuttamista,ja tämä voi edellyttää toimielinten välisen sopimuksen määräysten soveltamista.2.5 Vaikutukset tuloihin [10][10]  Lisätietoja erillisessä ohjeasiakirjassa.X Ei vaikuta tuloihin (kyseessä ovat toimenpiteen toteuttamiseen liittyvät tekniset näkökohdat).3. BUDJETTITIEDOT&gt;TAULUKON PAIKKA&gt;4. OIKEUSPERUSTA157 artiklan 3 kohta5. KUVAUS JA PERUSTELUT5.1 Yhteisön toiminnan tarve [11][11]  Lisätietoja erillisessä ohjeasiakirjassa.5.1.1 Toiminnan tavoitteetKomissio katsoo, että tiedon levittämiseen ja markkinoiden avoimuuteen tähtäävät poliittiset tavoitteet ovat ratkaisevan tärkeitä audiovisuaalialan kannalta, sillä ne auttavat toimijoita tekemään investointipäätöksiä ja lainsäätäjiä määrittämään kokonaiskuvan kannalta parhaat mahdolliset toimintaedellytykset.Observatorion toiminta markkinatilastojen ja rahoitusta ja lainsäädäntöä koskevan tiedottamisen alalla voi edistää tehokkaasti näiden tavoitteiden saavuttamista, ja tämän vuoksi on yhteisön edun mukaista tukea observatorion rakennetta ja kahdenvälistä yhteistyötä sekä vakiinnuttaa tämä toiminta.Observatorion panos edellä mainittujen tavoitteiden saavuttamiseen paranee uuden strategian myötä, jonka toteutettavuutta arvioidaan parhaillaan.Jatkamalla yhteisön osallistumista observatorion toimintaan vuosina 2005-2006 taataan poliittisen neuvonnan jatkuminen ja merkittävä rahoitusosuus observatorion tavanomaiseen toimintaan uusien strategioiden määrittämiseen tarvittavaksi ajanjaksoksi.5.1.2. Ennakkoarviointiin liittyvät toimenpiteetKoska kyse on toiminnan jatkamisesta lyhyellä aikavälillä, ennakkoarviointia ei ole suoritettu. Observatorion toimintaa on arvioitu komission 11. marraskuuta 2002 hyväksymässä väliarviointikertomuksessa [12].[12]  KOM(2002) 619 lopullinenVäliarviointikertomuksessa todetaan, että komissio ja observatorio ovat kehittäneet toimivan ammattimaisen kumppanuuden. Kertomuksen mukaan tämä hyödyttää sekä teollisuutta, joka saa säännöllisin väliajoin ja viivytyksittä käyttöönsä asianmukaista tietoa, mikä lisää avoimuutta, että julkisia viranomaisia, jotka voivat käynnistää teollisuudenalojen edustajien kanssa hyödyllisiä keskusteluita, jotka perustuvat markkinoiden parempaan tuntemukseen. Observatorio on esimerkki siitä, kuinka julkisen ja yksityisen sektorin toimintaa voidaan yhdistää eri maissa.5.2. Suunnitellut toimet ja yhteisön rahoitustukea koskevat yksityiskohtaiset säännöt- Observatorion toiminta kohdistuu ensisijaisesti audiovisuaalialan toimijoihin ja toissijaisesti audiovisuaalipolitiikasta vastuussa oleviin Euroopan tason ja jäsenvaltioiden poliittisiin päättäjiin.Observatorion toiminta markkinatilastojen ja rahoitusta ja lainsäädäntöä koskevan tiedottamisen alalla voi edistää tehokkaasti tiedon levittämiseen ja markkinoiden avoimuuteen tähtäävien tavoitteiden saavuttamista.- Yhteisö osallistuu observatorion rahoittamiseen yhdessä 35 muun jäsenen kanssa. Komissio edustaa yhteisöä kaikissa observatorion hallintoelimissä, joissa päätetään observatorion toimintalinjoista ja toiminnasta.- Yhteisön osallistuminen observatorion toimintaan ja rahoittamiseen edesauttaa huomattavasti sitä, että observatorio voi edelleen julkaista ja kehittää julkaisujaan: tilastotietoja sisältävää vuosikirjaa, oikeudellista IRIS-tiedotetta, Amadeus-, Korda- ja Fonxy-tietokantoja sekä muita pienempiä julkaisuja.- Kaikki observatorion julkaisut ja tietokannat ovat saatavilla kirjallisina ja verkossa kolmella kielellä, ja alan toimijat ja julkiset tahot pitävät niitä rahoitusta, markkinointia ja lainsäädäntöä koskevien tietojen ensisijaisena lähteenä.Observatorion toimintasäännön mukaan yhteisö osallistuu yhdessä 35 muun jäsenen kanssa (vuonna 2003) observatorion rahoitukseen. Yhteisön - samoin kuin Ranskan, Saksan, Italian, Yhdistyneen kuningaskunnan ja Venäjän - rahoitusosuus on suuri. Kuten aiemminkin, vuotuinen rahoitusosuus saa olla enintään 12,25 % kokonaisbudjetista. Toimeenpaneva neuvosto vahvistaa vuosittain budjetin, jonka rahoituskomitea hyväksyy.Kun otetaan huomioon tässä päätöksessä tarkoitetun toiminnan jatkamisen luonne, yhteisön vuosien 2005 ja 2006 rahoitusosuudet pidetään voimassaolevassa päätöksessä säädetyllä vuoden 2004 tasolla (235 000 euroa) ilman vuotuisia korotuksia.5.3. Toteutusta koskevat yksityiskohtaiset säännötKuten aiemminkin, komissio virallistaa yhteisön osallistumisen observatorioon sopimuksessa, joka tehdään kirjeenvaihtona Euroopan neuvoston pääsihteerin kanssa. Kirjeenvaihtoon liitetään yhteisymmärryspöytäkirja, jossa vahvistetaan erityisehdot komission vuotuisille sitoumuksille. Komissio ja observatorio päivittävät ja vahvistavat yhteisymmärryspöytäkirjan joka vuosi.Komissio osallistuu yhteisön edustajana kaikkiin observatorion hallintoelimiin: rahoituskomiteaan, toimeenpanevaan neuvostoon ja neuvoa-antavaan komiteaan.6. RAHOITUSVAIKUTUKSET6.1. Kokonaisrahoitusvaikutus, B osa (koko ohjelmakaudeksi)6.1.1. RahoitustukiMaksusitoumusmäärärahat (milj. euroa kolmen desimaalin tarkkuudella)&gt;TAULUKON PAIKKA&gt;6.2. Toimenpidekohtainen kustannuslaskelma, B osa (koko ohjelmakaudeksi) [13][13]  Lisätietoja erillisessä ohjeasiakirjassa.Maksusitoumusmäärärahat (milj. euroa kolmen desimaalin tarkkuudella)&gt;TAULUKON PAIKKA&gt;7. VAIKUTUKSET HENKILÖSTÖÖN JA HALLINTOMENOIHIN7.1. Vaikutus henkilöstöön&gt;TAULUKON PAIKKA&gt;7.2. Henkilöstön taloudellinen kokonaisvaikutus&gt;TAULUKON PAIKKA&gt;Määrät vastaavat 12 kuukauden kokonaismenoja.7.3. Muut toimesta johtuvat hallintomenot&gt;TAULUKON PAIKKA&gt;Määrät vastaavat 12 kuukauden kokonaismenoja.1 Mainittava komitean laji sekä ryhmä, johon se kuuluu.&gt;TAULUKON PAIKKA&gt;Henkilöstö- ja hallintoresurssien tarve katetaan hallinnoivalle pääosastolle vuotuisessa määrärahajaottelussa myönnetystä osuudesta.8. SEURANTA JA ARVIOINTI8.1. SeurantajärjestelmäKaksi kertaa vuodessa kokoontuva toimeenpaneva neuvosto toteuttaa säännöllisesti jatkuvia seurantatoimia. Jatkuvia seurantatoimia toteuttaa myös neuvoa-antava komitea, joka antaa hyödyllistä palautetta toimijoille sekä arvokkaan panoksen vuotuisten työsuunnitelmien laatimiseen. Komissio osallistuu aktiivisesti kyseisten hallintoelinten toimintaan.8.2. Arvioinnin yksityiskohtaiset säännöt ja arviointijaksotKomissio hyväksyi 11.11.2002 välikertomuksen neuvoston päätöksen täytäntöönpanosta. Komissio toimittaa kertomuksen Euroopan parlamentille, neuvostolle ja Euroopan talous- ja sosiaalikomitealle päätöksen voimassaoloajan päättyessä.9. PETOSTENTORJUNTATOIMETOn syytä todeta, että observatorion ja komission välisessä vuotuisessa yhteisymmärryspöytäkirjassa, jonka komissio hyväksyi nykyisessä muodossaan päätöksellä C(2000)3308, vahvistetaan rahoitustarkastusten ja tilintarkastusten osalta yksityiskohtaiset menettelyt, jotka koskevat tilinpitoasiakirjoja ja tarkastusmahdollisuuksia. Jos yhteisön osallistumista jatketaan, menettelyt vahvistetaan, jotta saadaan aikaan tarvittavat puitteet yhteisön varojen käytön valvontaa varten.